БРАНКО ЛЕТИЋ

П

роф. др Бранко Летић, дописни члан АНУРС-а у радном саставу, рођен је 11. ја­нуара 1943. у селу Вучиловац, општи­на Брчко. Осно­в­ну школу завршио је у родном селу, осмо­го­ди­шњу школу и гимназију у Брчком, а сту­­дије књи­жев­ности на Филозофском факултету у Са­­ра­јеву. На истом факултету биран је, по за­вр­шет­ку сту­ди­ја, на мјесто асистента за ста­­рије књи­жев­­но­сти, ре­не­сансну и барокну, као ос­­новне, и сред­њо­вје­ков­ну. Постдипломске студије завр­­шио је у Бео­гра­ду (магистарски рад *Барокни пес­­ник Шишко Гун­ду­лић*, 1970), гдје је1978. одбра­нио и докторску ди­сер­­тацију *Словинство и пат­рио­тизам у дуб­ро­вач­кој књижевности 17. века*.

Цијели радни вијек провео је у универзитетској настави: као асистент и виши асис­тент до 1978; доцент до 1982; ванредни професор до 1988; ре­дов­ни про­фе­сор – на Филозофском факултету у Сарајеву до јуна 1994; на Фи­ло­зоф­ском факултету у Нишу од 1995. до 2000; на Филозофском факул­тету у Ис­точ­ном Сарајеву од 2000. до 2013. На приједлог факултета, Уни­вер­зитет у Ис­точ­ном Сарајеву додијелио му је, 28. априла 2011, звање про­фе­сор еме­ри­тус „у знак приз­нања за допринос развоју науке”.

Ужа област његовог научног интересовања је историја књижевности. Ње­гов научни рад заснован је на изворној гра­ђи коју је изучавао понајвише у Хи­сторијском архиву у Дубровнику, али и у архивима и великим библио­те­ка­ма других наших и италијанских цен­та­ра. Писао је о дубровачкој рене­сан­сној и барокној књижевности (*Родољубље дубровачких песника 17. века*, Сарајево 1982), о њеној поетици и њеном од­но­су према италијанској и нашој усменој књижевности; о старој српској књи­жевности и њеној поетици (*У огледалу духовном*, Пале 2008); о књи­жев­ним традицијама у Босни и Херце­говини, српској и хрватској (Српска и хр­ватска књижевна традиција у БиХ у турском периоду, *Прилози књи­жев­но­сти народа Босне и Херцеговине*, књ. 6, Сарајево 1991), муслиманској (*Књи­ге и књижевно наслеђе*, Тузла 1987) и српској научној и књижевној традицији у Сарајеву (*Сарајевске теме: Од „цвета градова” до „огњишта ратова”*, Ниш–Пале 2014). Објавио је преко 150 научних радова тематски обједињених за књиге о дубровачкој рене­сансној и барокној књижевности, о српској књижевној баштини у Босни и Хер­цеговини, о српској поезији од Његоша до савремених пјесника и срп­ској прози од Светог Саве до савремених писаца.

Критички је приредио више књига за библиотеке „Културно насљеђе”, „Библиотека изабраних дјела” и „Арс лек­тира”. Учествовао је на бројним ме­ђу­­на­род­ним и националним научним скуповима у организацији АНУРС-а, САНУ, Ме­ђународног славистичког центра, универзитетȃ у Источном Сара­јеву, Бањој Луци, Београду и институтâ за изучавање књижевности у Сара­јеву и Бео­граду, односно у значајним научним пројектима *Књижевност на­ро­да Босне и Херцеговине* и *Горажданска штампарија*. Водио је пројекте *Књи*­*жевна баштина Републике Српске* (Институт за српски језик и књи­жевност АНУРС-а) и *Ратна књижевност Ре­пу­б­лике Српске* (Универзитет у Источном Сарајеву, Пале 2014). Био је један од уредника пројекта *Дубро*­*вачка књижевност у српској историји књижевности* (Речник проучавалаца, Београд 2016).

За дописног члана Академије наука и умјетности Републике Српске, у радном саставу, изабран је 21. децембра 2012. године. Од 2016. године сек­ре­тар је Академијиног Одјељења књижевности и умјетности и члан Пред­сједништва АНУРС-а. Члан је Одбора за књижевност при Одјељењу књи­жев­ности и умјетности, Одбора за издавачку дјелатност, Одбора за међу­народну сарадњу и Одбора за високо образовање при АНУРС-у. Члан је Уређивачког одбора и уредник је Стручне редакције за књижевност и језик *Енциклопедије Републике Српске*.